cyanic-selkie/wikianc huggingface dataset:
Kong Vilhelm-krigen
Quebec, New York og Newfoundland
Etter at engelskmennene og franskmennene gjorde fred i 1697 vart irokesarane, som no var etterlatne for seg sjølv av dei engelske kolonistane, verande i krig med Ny-Frankrike fram til 1701, då det vart signert ein fredsavtale i Montreal mellom Ny-Frankrike og mange irkoesar- og andre stammer.
Hudson Bay
Krigen var òg eit bakteppe for ein pågåande økonomisk strid mellom franske og engelske interesser i det arktiske Nord-Amerika. Hudson's Bay Company hadde oppretta handelsstasjonar ved James Bay og dei sørlege områda av Hudsonbukta tidleg i 1680-åra. I ei rekkje raid starta med eit tokt i 1686 organisert av guvernør Denonville, og dei fleste av desse stasjonane vart tekne av franskmennene, hovudsakleg leia av Pierre Le Moyne d'Iberville. I eit av dei store sjøslaga i krigen klarte d'Iberville med eit enkelt skip å slå tre engelske skip i Hudsonbukta.
Etterverknad
Freden i Ryswick i 1697 enda krigen mellom dei to kolonimaktene, og sette kolonigrensene til status quo ante bellum, slik dei hadde vore før krigen. Freden varte derimot ikkje lenge, og i løpet av fem år var koloniane trekt inn i den neste fasen av dei franske og indianske krigane, dronning Anne-krigen. Etter at irokesarane hadde kome til fred med Frankrike i 1701, heldt dei seg nøytrale i krigen, og tok ikkje del i fiendskapen for nokre av partane. Spaninga var høg mellom engelskmennene og abenakiane, som igjen kjempa i lag med franskmennene i dronning Anne-krigen.
Representantar frå Hudson's Bay Company var misnøgde med Ryswick-avtalen. Sidan dei hadde tapt dei fleste handelsstasjonane sine i Hudsonbukta til franskmennene før krigen starta, tydde regelen om status quo ante bellum at dei vart verande under fransk kontroll. Selskapet tok attende områda ved forhandlingsbordet då freden i Utrecht enda dronning Anne-krigen.
Qinghaisjøen
Qinghaisjøen (kinesisk skrift 青海湖, pinyin Qīnghǎi Hú; mongolsk Khokh Nuur, 'den blå sjøen') er ein av verdas største saltsjøar. Han ligg i provinsen Qinghai i Kina, 3 205 meter over havet. Med sine 5 694 km² er han den største innsjøen i Kina.
Innsjøen ligg i ei forsenking i det tibetanske platået i den historiske tibetanske provinsen Amdo, ca 100 kilometer vest for provinshovudstaden Xining i Qinghai. Han har variert i storleik, krympa mykje på 1900-talet, men har vore aukande sidan 2004. I 1960-åra hadde 108 større eller mindre elvar utløp i Qinghaisjøen. Til 2004 hadde 85 % av elvemunningane turka ut, også munningen til den største elva, Buh. Derved oppstod fleire mindre sjøar i det som tidlegare var Qinghaisjøen. Tjuetre elvar og bekker renn no ut i innsjøen, dei fleste av dei er sesongeelvar. Fem elvar står for 80 % av den totale vasstilførsla. Trass i saltinnhaldet lever mange fiskar i Qinghaisjøen, til dømes den nakne karpa (Gymnocypris przewalskii).
Grottaglie
Økonomien er basert på dyrking av druer og produksjon av keramikk, samt framstilling av olivenolje og ulike frukt-dessertar.
Bob Burns
Robert Lewis Burns jr. var ein USA-amerikansk trommeslagar som var med i den første besetninga av southern rock-bandet Lynyrd Skynyrd.
Biografi
Burns var med å skipe Lynyrd Skynyrd i 1964 med Ronnie Van Zant, Gary Rossington, Allen Collins og Larry Junstrom og vart verande med bandet til 1974, sjølv om somme kjelder hevda han forlet bandet ei stund tidleg i 1970-åra. Bruns spelte på dei tilegaste demoane til bandet, frå 1970, men på albumet Skynyrd's First and... Last, ei samling av tidlege demoar, vert trommene på delar av ongane spelte inn i 1971 spelte av Rickey Medlocke. Dette albumet inneheld òg songar spelte inn i 1972, med Burns på trommer, som indikerer at Burns kan ha vore borte frå bandet i 1971 og kome attende i 1972. Ei kort stund tidleg i 1970-åra spelte Rickey Medlocke stundom samstundes med Brns på konsertar, slik The Allman Brothers Band gjorde.
Kalifat
Kalifat er eit rike styrt av ein kalif, eller muslimsk leiar. Det har ei viktig tyding i historia til islam, og er blitt rekna som den ideelle styreforma for den muslimske verda. Styreforma tok til i den muslimske verda frå profeten Muhammed døydde i 632 og fanst offisielt fram til 1924, då det osmanske kalifatet blei avskaffa av Atatürk. «Kalif» hadde allereie då vore ein symbolsk tittel i lang tid, i stor grad erstatta av emirar og sultanar.
Dei fire kalifata
Dei fire viktigaste kalifata i historia er:
Den femte kalifen, Muawiyya ibn Abi Sufyan, heldt til i Syria, og då han døydde våren 680, tok son hans Yazid bin Muawiya over. Ali sin son og barnebarn av profeten, Hussein ibn Ali, hadde fått klare signal om støtte frå muslimar i Mesopotamia og aksepterte ikkje utnemninga. Han heldt til i Medina og la ut på reise til Mesopotamia saman med 72 våpenføre menn og familiane deira. På slettene utanfor byen Karbala møtte dei styrkane til Yazid; 10. oktober 680 stod slaget ved Karbala der imam Hussein og følgje hans vart drepe. Denne dagen er ein viktig heilagdag for sjiamuslimene, asjura.
Garij Napalkov
Garij Jurjevitsj Napalkov (russisk: Гарий Юрьевич Напалков) i Gorkij er ein russisk, tidlegare skihoppar som tevla for Sovjetunionen og idrettslaget Burevestnik Gorkij. Han vart verdsmeister i begge hoppbakkane under Ski-VM 1970.
Aktiv
6. januar 1968 vann Napalkov hoppvekerennet i Innsbruck og kom på sjetteplass samanlagt i hoppveka. Under OL i Grenoble i 1968 vart han nummer 11 i storbakken i Saint-Nizier og nummer 14 i normalbakken i Autrans. Vinteren etter vann han hoppvekerennet i Oberstdorf, men vart nummer 15 i samanlagt.
Under OL 1972 i Sapporo vart Napalkov nummer seks i storbakken og nummer sju i normalbakken.
Han la opp skihoppinga i 1976.
Vest-Raron
Vest-Raron er eitt av 14 distrikt i kantonen Valais i Sveits. Distriktet har eit areal på 266,3 km² og hadde 7 820 innbyggarar i 2010. Vest-Raron ligg aust i Valais, i den delen av kantonen som vert kalla Oberwallis. Vest-Raron grensar i nord mot kantonen Bern.
Vest-Raron omfattar 11 kommunar. Raron er den mest folkerike kommunen og hovudstad i distriktet. Dei andre kommunane er Ausserberg, Blatten, Bürchen, Eischoll, Ferden, Kippel, Niedergesteln, Steg-Hohtenn, Unterbäch og Wiler.
Tysk er offisielt språk i Vest-Raron.
Airth
Airth  er ein landsby i regionen Falkirk i Skottland. Han har kring 1500 innbyggjarar og hadde tidlegare status som marknadsburgh. Airth ligg på sørvestsida av elva Forth, vest for Kincardine, om lag 12 kilometer nord for Falkirk. Like ved landsbyen ligg slottet Airth Castle.
Det blir arrangert høglandsleikar i Airth i juli kvart år.
Den vestantarktiske innlandsisen
Den vestantarktiske innlandsisen er ein del av innlandsisen som dekkjer Vest-Antarktis, delen av Antarktis på den sida av Dei transantarktiske fjella som ligg på den vestlege halvkula. Den vestantarktiske innlandsisen er klassifisert som ein havbasert innlandis fordi han kviler på berggrunn som ligg godt under havnivå, og kantane flyt inn i flytande isbremmar. Den vestantarktiske innlandsisen grensar til Rossisen, Ronneisen og utløpsbrear som drenerer ut i Amundsenhavet.
Ringsaker prestegard
Ringsaker prestegard ligg like sørvest for Ringsaker kyrkje i Ringsaker kommune i Innlandet.
Den vestantarktiske innlandsisen
Skildring
Det er estimert at volumet til Den antarktiske innlandsisen er kring 25,4 millionar km3, og Den vestantarktiske innlandsisen inneheld berre under 10 % av, eller 2,2 millionar km3. Vekta av isen har gjort at berggrunnen under har søkke med mellom 0,5 og 1 km i ein prosess kalla isostatisk senking.
Ringsaker prestegard
Både prestegarden og kyrkja har røter attende til mellomalderen. Hovudbygningen er eit laftebygg i to etasjar med ståande panel. Bygningen vart oppført for sokneprest Christopher Anker i 1747–48 etter at den førre bygningen brann i 1746. Han har kjellarrom frå mellomalderen og vart vesentleg endra omkring midten av 1800-talet. Forpaktarbustaden er eit laftebygg i to etasjar frå siste halvdel av 1700-talet. Begge bygningane er freda, og det finst òg driftsbygningar. Hageanlegget vert av Riksantikvaren datert til andre kvartal av 1800-talet.
Den vestantarktiske innlandsisen
Skildring
Under krafta av si eiga vekt, vert isen deformert og flyt av stad. Dei indre isstraumane flyt sakte over grov berggrunn. Somme stader kan isen strøyme raskare i isstraumar, skild av sakteflytande isryggar. Ryggane mellom straumane er frosen fast til grunnen, medan grunnen under issstraumane består av vassmetta sediment. Mange av desse sedimenta vart avsette før isen dekka området, då mykje av Vest-Antarktis var dekt av hav. Den raske isstraumen er ein ikkje-lineær prosess som ein ikkje forstår heilt enno, og straumane kan starte og stoppe utan tydelege årsaker.
Då isen når kysten flyt han vidare ut i vatnet. Resultatet er ein stor, flytande isbrem som heng fast i kontinentet.
Potensiell kollaps
Store delar av Den vestantarktiske innlandsisen ligg på ein berggrunn som ligg under havnivå og heller nedover mot innlandet. Denne hellinga og den låge isostatiske fronten, tyder at isen i teorien er ustabil: ein liten tilbaketrekking kan i teorien destabilisere heile Den vestantarktiske innlandsisen og føre til rask oppløysing. Datamodellar i dag inneheld ikkje fysikken som må til for å simulere denne prosessen, og observasjonane gjev heller ikkje noko peikepinn, så spådomane om ei tilbaketrekking er usikre.
I januar 2006 bestilte den britiske regjeringa ein rapport der leiaren for British Antarctic Survey, Chris Rapley, åtvara om at denne enorme vestlege isen kan starte og forsvinne. Det er lagt fram ein hypotese om at denne oppløysinga kan heve havnivået med kring 3,3 meter. (Om heile Den vestantarktiske innlandsisen smelta, ville dette medverka med ei heving på 4,8 meter.) Rapley sa at ein tidlegare rapport frå Intergovernmental Panel on Climate Change (IPCC) bagatelliserte uroa om stabiliteten til denne isen, og at stabiliteten måtte undersøkast på ny. «Eg vil sei det no er ei vaken kjempe. Det er verkeleg ei uro.»
Rapley sa, «Delar av innlandsisen i Antarktis kviler på berggrunn nedanfor havnivå og har byrja å sleppe ut is raskt nok til å medverke til eit signifikant bidrag til havnivåstiginga. Å forstå årsaka til denne endringa må raskt til for å føresei kor mykje is som kan forsvinne og over kva tidsskala det er snakk om. Noverande datamodellar inkluderer ikkje effektane av flytande vatn som får isdekket til å gli og flyte, og gjev derfor berre konservative estimat for framtida.»
Manduria
Manduria er ein by og ein kommune i provinsen Taranto i regionen Puglia i Italia. Kommunen har i kring 31 000 ibuarar (2012) og eit areal på 197 km².
Den vestantarktiske innlandsisen
Potensiell kollaps
James E. Hansen, ein erfaren forskar i NASA og leiande klimaekspert, sa at resultat var djupt forurolegande. «Så snart isen startar å løyse seg opp, kan ein nå vendepunktet som gjer at oppløysinga så skjer eksplosivt», sa han.
Manduria
Manduria, som fekk byprivilegium i 1895, ligg 79 meter over havet.
Den vestantarktiske innlandsisen
Potensiell kollaps
Indikasjonar om at Den vestantarktiske innlandsisen mistar masse med ein aukande rate kjem frå sektoren i Amundsenhavet, og særleg tre isbrear: Pine Island-, Thwaites- og Smithbreen. Data har synt at dei mistar meir is enn det som vert erstatta av snøfall. I følgje foreløpige analysar er skilnaden mellom massen som går tapt og massen dei får tilført omkring 60 %. Smeltinga av desse tre isbreane aleine bidrar med eit estimat på 0,24 millimeter per år i den totale auke i havnivået i verda. Det er stadig tydlegare bevis på at denne trenden aukar med tida: det har vore ein 75% auke i ismassetapet i Antarktis i dei ti åra frå 1995 til 2006, og at isbreane flyttar seg raskare er hovudårsaka til dette.
Den 12. mai 2014 vart det annonsert av to forskarlag at den lenge frykta kollapsen av innlandsisen hadde byrja og dermed starta det dei meinte ville bli ein fleire hundreår lang «ustoppeleg» prosess som kan heve havnivået med alt frå 1,2 til 3,6 meter. Dei estimerte at heile Thwaitesbreen kom til å forsvinne heilt innan 200 til 1000 år.
Oppvarming
Den vestantarktiske innlandsisen har vorte meir enn 0,1 ºC varmare per tiår dei siste 50 åra og oppvarminga er størst om vinteren og våren. Sjølv om dette delvis har vore oppheva av nedkjøing i Aust-Antarktis, var denne effekten berre avgrensa til 1980-åra og 1990-åra. Temperaturtrenden for heile Antarktis har vore positiv med den signifikante auken på meir enn 0,05°C/tiår sidan 1957. Denne oppvarminga av Den vestantarktiske innlandsisen er størst på Den antarktiske halvøya.
Qaryat al-Qabil
Qaryat al-Qabil er ein landsby vest i det sentrale Jemen. Han ligg i San‘a’ guvernement.
Sigrun Hoel
Liv og virke
Hoel blei utdanna cand.jur. ved Universitetet i Oslo i 1977 og arbeidde deretter i Trygderetten. Ho blei tilsett hos Likestillingsombodet frå etableringa i 1979, og var med å byggje opp institusjonen. Ho var nestleiar hos Likestillingsombodet i store delar av ombodsperiodane til Eva Kolstad og Ingse Stabel. Ho var fungerande likestillingsombod i 1984, deretter i 1988 mellom Kolstad og Stabel sine ombudsperioder, og igjen i 1991.
Hoel kom med i Norsk Kvinnesaksforening (NKF) som 25-årig jusstudent i 1976. Ho var leiar i det største lokallaget i organisasjonen, Oslo Kvinnesaksforening, i fire år, før ho i 1982 etterfølgde Anne Kari Lande Hasle som 1. nestleiar på nasjonalt plan. I 1984 etterfølgde ho seinare høgsterettsdommar Karin Bruzelius som NKF-leiar. NKF markerte hundreårsjubileet sitt på landsmøtet der ho blei vald til leiar. Dei to forgjengarane hennar var den fyrste og andre kvinnelege departementsråden i Noreg.
Hoel blei seinare høgskolelektor i juss ved Høgskolen i Oslo og Akershus. Ho var norsk representant i planleggingskomiteen for Nordisk Forum i 1988. Ho var også medlem av Utvalet for menneskerettar.
Västerberg
Västerberg er ein tettstad i Sandvikens kommun i Gävleborgs län i landskapet Gästrikland i Sverige. I 2005 hadde tettstaden 238 innbyggjarar.
Steve Katz
Steve Katz er ein USA-amerikansk gitarist, songar og plateprodusent, som er mest kjend som medlem av rock-pop-jazz-gruppa Blood, Sweat & Tears. Katz var opphavleg medlem av rockebanda The Blues Project og American Flyer. Som produsent deltok han på Short Stories Tall Tales for det irske bandet Horslips i 1979 og Lou Reed-albuma Rock 'n' Roll Animal og Sally Can't Dance, og Elliott Murphy-albumet Night Lights.
Koparbeltet
Koparbeltet er den største sedimentære koparførekomsten i verda og finst i eit område på 10 000-12 000 km² i Zambia og Kongo.
Koparførekomsten har gjeve namnet Copperbelt til ein provins i sentrale Zambia, som har ei rekkje kopargruver rundt byane Ndola, Kitwe, Chingola, Luanshya og Mufulira.
Koparutvinninga byrja for over 1000 år sidan og vart utført av slavar fram til 1903. I Zambia vart den første britiske gruva etableret ved Ndola i 1909 då jarnbana frå Cape Town nådde dit.
Koparmalmen opptrer som chalcocitt, bornitt, chalcopyritt og pyritt. Malmen inneheld òg kobolt-, nikkel-, bly- og uranhaldige mineral. Dessutan finst oksida cupritt, azuritt og malakitt. Malmen opptrer i sandstein, konglomerat og organisk skifer. Truleg vart malmen danna i tropiske laguner med mykje organisk material og oppkonsentrert ved forkastingsaktivitet og metamorfose.
Avonbridge
Avonbridge ligg som namnet tilseier ved elva Avon, midt mellom Falkirk i nord, og Armadale i sør.
Sami Rintala
Sami (Juhani) Rintala er ein finsk arkitekt og kunstnar som har etablert seg med kontor i Oslo og Bodø. Han er òg professor II ved Institutt for byggekunst, form og farge på NTNU i Trondheim.
Utdanning
Han studerte arkitektur på Tekniska högskolan i Helsingfors og tok eksamen i 1999.
Casagrande & Rintala
Rintala vart først kjent for samarbeidsprosjekta sine med Marco Casagrande, som dei kalla Casagrande & Rintala. Prosjektet varte frå 1998 til 2003. I denne tida gjennomførte dei ei rekkje arkitektoniske installasjonar rundt om i verda, gjerne i samband med kunstutstillingar, til dømes på Venezia-biennalen, der dei stilte i 2000. Desse arbeida kombinerte arkitektur med kritisk tenking retta mot samfunnet, naturen og den eigenlege oppgåva til arkitekten, alt innanfor ein sjangeroverskridande kunstpraksis der dei brukte romma, ljos, materialar og menneskekroppen som uttrykksmiddel.
Land(e)scape (1999)
Prosjektet som først gjorde Casagrande & Rintala kjent, var installasjonen Land(e)scape (1999) i Nyslott. Tre utløer som ikkje lenger var i bruk vart sett opp på ti meter høge føter for å følgja bøndene sine til byen. Slik kunne dei setja eit kritisk søkelys på avfolkinga av landbygdene. Løene vart sidan sett i brann.
60 Minute Man
Dette prosjektet på Venezia-biennalen samla all avføring frå menneske som kom i Venezia i løpet av 60 minutt i ein gammal båt der dei planta ein hage. Slik laga dei ein tredimensjonal collage av avfallet til eit samfunn og kommenterte med det temaet til biennalen «mindre estetikk, meir etikk».
Andre prosjekt
Hotel Kirkenes har fått nemninga «sannsynlegvis det minste hotellet i verda». Det er eit hotell med berre tre sengeplassar fordelt på to soverom. Det står heilt ute på bryggekanten i Kirkenes og er bygd av tre, med vindauge på berre ei side. Hotellet vart bygd dugnad på ti dagar i 2005. Det er på 20 m² i to etasjar og har ein lobby og dei to soveromma. Det vert berre fyrt opp når det er gjester, og fyringa skjer med ved.
Arkitektverksemd
I 2007 starta Rintala arkitektkontoret Rintala Eggertsson Arkitektar saman med den islandske arkitekten Dagur Eggertsson. Dei har kontor i Oslo og Bodø.
Sønnmørs futedømme
Sønnmørs futedømme eller Sønnmørs fogderi var eit futedømme i Romsdals amt. Det vart truleg oppretta på 1600-talet, og etter ei tid delt i Nørdre og Søndre Søndmørs futedømme. Ein gong mellom 1660 og 1667 vart dei to futedøma slegne saman att. Frå 1675 til 1668 danna det saman med Nordfjord futedømme Sønnmørs og Nordfjord amt. Futedømet vart nedlagt den 1. januar 1916 som det siste i Noreg.
Østerbø
Østerbø er eit område øvst i Aurlandsdalen i Aurland kommune i Vestland. Her ligg to turisthytter ved fylkesveg 50, Østerbø Fjellstove og Østerbø Turisthytte.
Østerbø Fjellstove har 176 senger og Østerbø Turisthytte har 100 senger. Begge hyttene høyrer til Den Norske Turistforening. Hyttene var opphavleg gardar, som på grunn av vanskeleg tilkomst fekk ha ein eigen kyrkjegard. I dag finst kyrkjegarden framleis.
Svingelslekta
Svingelslekta er ei planteslekt i grasfamilien. Plantane i slekta er fleirårige gras med fleirblomstra småaks. Dei har spisse agner som er rundryggja nedst og litt kvassryggja øvst. Ytteragnene er mykje kortare enn småakset. Agner har oftast kvass brodd. Slekta har ei kosmopolitisk utbreiing med over 200 artar. I Noreg veks åtte artar.
Glíma
Glíma (islandsk) eller glima, er ei form for idretten bryting som ein meiner har opphav i vikingtida, og som har vore nasjonalidrett på Island frå slutten av 1800-talet.
Brytinga går føre seg på det viset at dei to som kjempar mot kvarandre har teke på seg eit dobbeltbelte av lêr ikring midja og kvart lår, det såkalla glimabeltet. Med høgra handa tek kvar av dei ikring det beltet motstandaren har kring midja, og med venstre hand i det høgre lårbeltet, for deretter å freiste å kaste motstandaren mot underlaget. Den som kjem nær underlaget med ein eller annan part av kroppen mellom kneet og armhola, har tapt kampen. Det er åtte hovudmåtar å kaste motstandaren på.
Siri von Essen
Siri von Essen, fødd Sigrid Sofia Matilda Elisabet von Essen, var ei finlandssvensk adelskvinne og skodespelarinne. Ho var fyrst gift med baron Carl Gustaf Wrangel af Sauss i åra 1872–1876, og etter at dei skilde seg, med den svenske forfattaren August Strindberg i åra 1877–1891. Med Strindberg fekk ho tre barn, blant dei den seinare forfattaren Karin Smirnov.
Von Essen ønskte tidleg å bli skodespelar, til trass for at det blei sett på i samtida som lite passande for ei adelskvinne. Det var derfor dette ho brukte som grunn for skilsmissa frå baron Wrangel. I åra mellom 1877 og 1881 var ho skodespelar ved Kungliga Dramatiska Teatern i Stockholm, der ektemannen skreiv ei rekke stykke til ho. Ho slutta på teateret da ho blei gravid.
Rusulija
Rusulija (serbisk Русулија, Rusulija; albansk Ruselia) er eit fjell i nordlege delar av Prokletijefjella i Kosovo. Med ei høgd på 2382 meter over havet, er fjellet det høgaste på Žljeb. Fjellsidene på Rusulija er dekte av tett skog og nær toppen finn ein enger. Småelvar som renn ned frå fjellet munar ut i Kvite Drin. Nær fjellet ligg landsbyen Radavcë.
Tony Cox
Tony Cox er ein britisk plateprodusent og arrangør. Han var viktig seint i 1960- og i 1970-åra innan utviklinga av folkrock og progressiv rock, og har sidan hovudsakleg arbeidd som komponist og orkestrator.
Karriere
I 1974 skipa han Sawmills Studios i Cornwall, eit av dei første heimestudioa i Storbritannia.
I 1978 gifta han seg med visesongaren Lesley Duncan, og produserte singelen hennar «The Magic's Fine».
Västerby
Västerby er ein svensk tettstad i Hedemora kommun i Dalarnas län i landskapet Dalarna. I 2005 hadde tettstaden 371 innbyggjarar.
Qaryat al-`Urrah As Sufla
Qaryat al-`Urrah As Sufla er ein landsby vest i det sentrale Jemen. Han ligg i San‘a’ guvernement.
Mount Craddock
Mount Craddock er eit stort, bratt fjell heilt sør på Craddock Massif i Sentinel Range]. Det har ei høgd på 4 368 meter over havet og grensar til Karnare Col og Mount Strybing sør i Sentinel Range. Det er det niande høgaste fjellet i Antarktis og vart først klatra i januar 1992.
Namnet Mount Craddock vart opphavleg tilrådd av US-ACAN i 1965 om det som i dag heiter Craddock Massif, men på seinare kart vart Mount Craddock avgrensa til den sørlegaste toppen i massivet. Fjellet vart namngjeven av US-ACAN etter J. Campbell Craddock (1930–2006), som var leiaren til ekspedisjonen frå University of Minnesota (1962–63) som gjorde geologiske undersøkingar i Sentinel og Heritage Range i Ellsworth Mountains. Mount Craddock er det nest høgaste fjellet i Craddock Massif som omfattar Mount Rutford (det høgaste fjellet), Rada Peak og Bugueño Pinnacle.
Wooden Ships
«Wooden Ships» er ein rockesong skriven av David Crosby, Stephen Stills og Paul Kantner (frå Jefferson Airplane) seint i 1960-åra. Songen vart skriven og komponert på båten til Crosby i Florida. Crosby skreiv musikken, medan Stills og Kantner skreiv teksten.
Bakgrunn
Paul Kantner kunne ikkje offisiell tilskrivast som låtskrivar på songen på grunn av juridiske spørsmål, men han er tilskriven på utgåva av albumet som kom ut i 2006. Songen vart òg gjeven ut av Jefferson Airplane same året på albumet Volunteers. Begge versjonane av songen vert rekna som originalversjonar, men dei er temmeleg forskjellig på tekst- og melodimessig.
Crosby spelte inn ein demoversjon av songen solo i mars 1968 med melodien, men utan teksten. Stills spelte inn sin eigen demo månaden etter med det meste av teksten på plass.
«Wooden Ships» vart skriven på høgda av Vietnamkrigen, ei tid då det var store spaningar mellom USA og Sovjetunionen og atomkappløpet i den kalde krigen. Songen omhandlar frykta for ein apokalyptisk atomkrig.
Aoidos
Aiodos er ein klassisk gresk skald frå antikken. Det greske ordet aoidos (ἀοιδός, fleirtal aoidoi, ἀοιδοί) refererte til ein klassisk skald. I moderne homerisk forsking brukar ein aoidos som den tekniske nemninga for ein dyktig munnleg episk poet i tradisjonen ein reknar Iliaden og Odysseen til å ha tilhøyrt (samanlikn med rhapsodos).
Song og poesi i Iliaden og Odysseen
På klassisk gresk er ordet aoidos, 'skald', eit agentsubstantiv avleidd frå verbet aeidein (ὰείδειν) eller adein (ᾄδειν), 'å kveda'. Det finst fleire gonger i forskjellige former i begge Iliaden og Odysseen i forhold til poesi:
Om profesjonell skaldskap
I verda som er beskriven i desse dikta, er skriving praktisk talt ukjent (sjølv om bruken av den er antyda i ein mindre episode, historia om Bellerofon); poesi er «song», og poetar er «skaldar». Seinare, i det femte og fjerde hundreåret, vart framføringa av episk poesi kalla rhapsodia, og utøvaren rhapsodos, men ordet opptrer ikkje i dei tidlege eposa eller i moderne lyrisk poesi, så det er ukjent om Hesiod og diktaren/diktarane av Iliaden og Odysseen ville ha rekna seg sjølv som rapsodar. Det er vorte hevda av Walter Burkert, og er akseptert av nokre nyare forskarar, at rhapsodos per definisjon var ein utøvar av ein fast, skriven tekst og ikkje ein kreativ munnleg poet. Det er ikkje eingong kjent i kva grad skaparane av munnleg episk poesi var spesialistar. Femios og Demodokos i Odysseen er vortne avbilda medan dei framfører episke så vel som «uepiske» songar.
Det fanst likevel absolutt eit yrke som aoidos. Evmaios, ein figur i Odysseen, seier at skaldar (aoidoi), healerar, sjåarar og handverkarar sannsynlegvis vil bli ønskt velkommen som gjestar, medan tiggarar ikkje er det; utanfor verda skildra av Homer, gir Hesiod ei liknande liste i form av eit ordtak om profesjonell sjalusi.
Massafra
Massafra er ein by og ein kommune i provinsen Taranto i regionen Puglia i Italia. Kommunen har 32 500 ibuarar og eit areal på 125 km². Byen ligg 110 meter over havet, fem kilometer nordom kysten mot Tarantobukta og 18 km nordvest for provinshovudstaden Taranto.
Aoidos
Om profesjonell skaldskap
I følgje Iliaden og Odysseen henta songarar inspirasjonen sin frå musene. Hesiod fortel korleis musene besøkte han medan han passa sauene sine på Elikónas-fjellet og gav han denne inspirasjonen, slik at han kunne synga både om framtida og fortida. Ein anekdote i Iliaden om Thamyris viser at musene også kunne ta frå folk det dei hadde gitt. Liksom i visse andre kulturar vart blinde menn nokre gonger skaldar: Demodokos i Odysseen er blind, og den legendariske skaparen av Iliaden og Odysseen, Homer, vart ofte sagt å ha vore blind.
Massafra
Massafra er vide kjend for sine holebustader og ei grottekyrkje med veggmåleri.
Aoidos
Om profesjonell skaldskap
Publikum for framsyningar av aoidoi varierte avhengig av sjanger og omstende (sjå lista over). Ifølgje Iliaden kunne kvinner delta i, og nokre gongar leia, klagesongar. Mange av dikta til Sapfo er retta til kvinner og ser ut til å forventa eit publikum av kvinner. For narrativ (episk) poesi vert det nokre gonger sagt at publikum utelukkande var mannleg; dette er ei overdriving (til dømes lyttar Penelopeia til, og avbryt, ei oppføring skildra i Odysseen), men det er sannsynlegvis i stor grad sant på grunn av avsondringa til kvinner i den tidlege greske oldtida.
Mount Crawford i Antarktis
Mount Crawford er eit fjell med to toppar, på 2360 og 2255 moh, som står 5,6 km nordvest for Mount Dawson nord på hovudryggen av Sentinel Range. Det vart oppdaga av Lincoln Ellsworth på den transantarktiske flyturen hans den 23. november 1935, og vart namngjeven av Advisory Committee on Antarctic Names etter William B. Crawford, Jr., i U.S. Geological Survey, som førebudde kart av denne fjellkjeda i 1962.
Peter Christian Frølich
Peter Christian Frølich er ein norsk politikar (H) som er stortingsrepresentant frå Hordaland 2013-2017.
Frølich har vore medlem av Bergen bystyre og fraksjonsleiar i komitéen for oppvekst sidan 2011. Han har også vore medlem av sentralstyret i Unge Høgre sidan 2012, formann i Bergens Unge Høgre 2010–2012 samt politisk rådgjevar for byrådet i Bergen kommune 2010–2011. Hausten 2012 blei Frølich nominert som Høgres 3. kandidat til Stortinget frå Hordaland ved stortingsvalet 2013.
Frølich har studiekompetanse frå Bergen Handelsgymnasium, der han også var elevrådsleiar. Han har mastergrad i rettsvitskap frå Universitetet i Bergen frå 2012, og har sidan vore advokatfullmektig i Kluge Advokatfirma DA i Bergen. Masteroppgåva hans omhandla bistandsreglane i Forsvaret, som han meinte var utan heimel i gjeldande lov og i strid med Grunnlova. Frølich tenestegjorde i militærpolitiet i den frivillige innsatsstyrken Bjørn West i Bergenhus Heimevernsdistrikt 09 2007–2012.
Västerfärnebo
Västerfärnebo er ein svensk tettstad i Sala kommun i Västmanlands län i landskapet Västmanland. I 2005 hadde tettstaden 472 innbyggjarar.
Streoc
Streoc (albansk Strellc; serbisk Стреоц, Streoc) er eit fjell aust i Kosovo i fjellkjeda Prokletije. På eine side av fjellet ligg Metohijadalen.
Torill Eidsheim
Torill Eidsheim er ein norsk politikar (H) som er stortingsrepresentant for Hordaland i perioden 2013-2017.
Eidsheim har vore 2. nestleiar av Hordaland Høgre sidan 2010, og sekretær i Lindås Høgre frå 2012. Ho har sete i kommunestyret i Radøy kommune (1999-2003) og i fylkestinget i Hordaland (2007-2013). Eidsheim er sjølvstendig næringsdrivande i forlagsbransjen og dagleg leiar av Skram Media. Ho har også hatt ei rekkje styreverv.
Provinsen Plovdiv
Provinsen Plovdiv (bulgarsk Пловдив област, Plovdiv oblast) er ein provins i Bulgaria. Han ligg sentralt i landet og grensar til provinsane Lovetsj i nord, Sofia og Pazardzjik i vest, Smoljan i sør, Kărdzjali og Khaskovo i søraust og Stara Zagora i sør.
Provinsen har desse kommunane:
Byar
Provinsen har desse byane:
Gondolbane
Gondolbane er ei taubane som nytter gondolar, altså kabinar i form av heilt innelukka rom, for å transportere personar eller gods. Dei fleste taubanene som frakter turister opp på fjelltoppar og til andre uvegsame stadar av interesse, er laga som gondolbaner, til dømes Ulriksbanen i Bergen og Hangursbanen på Voss.
Ginosa
Ginosa er ein by og ein kommune i provinsen Taranto i regionen Puglia i Italia. Kommunen har 22 500 ibuarar og dekker eit areal på 187 km². Byen ligg 240 meter over havet, 54 km vest for provinshovudstaden Taranto.
Ved kysten mot Tarantobukta ligg landsbyen Marina di Ginosa. Her overnattar årleg om lag 100 000 turistar.
Sweet Lady Genevieve
Tekst
«Sweet Lady Genevieve» er ein del av ein rockeopera og teksten vart sugen av Davies som «Omstreifaren», ein av hovdpersonane i soga. Omstreifaren ber her om tilgjeving frå dne tidlegare kjærasten, Genevieve. Forfattaren Andrew Hickey sa i boka si Preservation: The Kinks' Music 1964-1974, at songen var «Ray Davies sitt forsøk på å nå ut til den framandgjorde kona Rasa.» Omstreifaren dukkar opp att seinare på albumet på «Sitting in the Midday Sun».
Utgjeving
Songen vart gjeven ut på singel i Storbritannia (men ikkje i Amerika, der han vart nytta som B-side til «Sitting in the Midday Sun») med «Sitting in My Hotel», (frå det førre albumet Everybody's in Show-Biz) som B-side. Singelen selde derimot dårleg og gjekk ikkje inn på lista.
Mottaking
Sjølv om «Sweet Lady Genevieve» ikkje selde godt, har han sidan blitt godt likt av musikkritikarane. Hickey hevda «det kan vere den siste verkeleg store Kinks-songen». AllMusic-skribenten Stephen Thomas Erlewine kalla songen «absolutt vedunderleg» og meinte han var «den verkelege kandidaten til Davies sitt gløymde meisterverk». Jason Josephes frå Pitchfork Media sa at «Sweet Lady Genevieve» er ein av «dei største singlane til Kinks, ein enkel folkrocksong du vil nynne på i dagevis». Songen er sidan gjeven ut på samlealbumet Picture Book.
Evmaios
Evmaios (gammalgresk Εὔμαιος/Eúmaios) er ein figur frå Odysseen, eit gresk episk dikt av Homer. Han er med frå den fjortande songen (Odyssevs' samtale med Evmaios).
I gresk mytologi var Evmaios Odyssevs sin grisegjetar og ven. Faren hans, Ktesios son til Ormenos, var konge på ei øy kalla Syra (dagens Syros), sjølv om det òg har vorte antyda at Evmaios refererte til Siracusa på Sicilia.
Odyssevs, når han kjem til heim, presenterer seg forkledd som ein tiggar for Evmeios, som tar varmt imot han. Det er i hytta hans Odyssevs avslører den sanne identiteten sin til sonen Telemakos. Grisegjetaren vil då hjelpa Odyssevs med å overvinna belarane, i den store hallen til det kongelege palasset på øya Itaka.
Västerhaninge
Västerhaninge er ein svensk tettstad i Haninge kommun i Stockholms län i landskapet Södermanland. I 2005 hadde tettstaden 14 060 innbyggjarar.
Róbert Fazekas
Róbert Fazekas er ein ungarsk friidrettsutøvar frå Szombathely. Han tevla i diskoskast og vart europameister i øvinga under EM i München i 2002 og tok sølvmedalje i VM i Paris i 2003. Fazekas vart utestengd frå idretten for brot på dopingreglane 2004-07 og på ny frå 2012 til 2020.
Aktiv
Fazekas vart i 1998 nummer fire i europameisterskapen i Budapest. Den 29. august 1998 forbetra han i heimbyen Szombathely sin personlege rekord med over seks meter til 66,61 m. I VM i friidrett 1999 i Sevilla kom han 11. plass. Under sommarleikane 2000 i Sydney vart han slått ut i kvalfiseringa. I 2001-sesongen forbetra han sitt personbeste til 68,09 meter, men var langt unna slike lengde i kvalifiseringa under VM i Edmonton og vart slått ut.
Prestasjonane til Fazekas eksploderte i 2002. Han deltok i 18 tevlingar, og vann 16 av dei. I europameisterskapen i München vann Fazekas gullmedaljen framom olympiameisteren Virgilijus Alekna frå Litauen og tyskaren Michael Möllenbeck. Året etter vart resultatlista omsnudd under VM i friidrett 2003 i Paris, Alekna tok gullet og Fazekas fekk sølv.
Doping
Sommaren 2004 vann Fazekas diskosøvinga både under Super-Grand-Prix-stemnet i Madrid og Weltklasse Zürich; til OL i Aten reiste han som den største favoritten i diskoskast. I den olympiske finalen 23. august 2004 slengde Fazekas diskosen heile 70,93 meter i den andre omgangen, 1,53 meter over den åtte år gamle olympiarekorden til Lars Riedel. Med det lengste kastet i tevlinga hadde han tilsynelatande sikra seg OL-gullet, men vart i staden diskvalifisert då han ikkje var i stand til å avlegge ein urintest. Han vart så utestengd frå aktiv idrett i tre år.
Fazekas gjorde comeback i diskosringen i 2008. Han kvalifiserte seg for dei olympiske leikane i Beijing, der han vart nummer åtte.
Tett opp under dei olympiske sommarleikane i London 2012 vart Fazekas teken med ein positiv dopingprøve med Stanozolol. Han vart deretter utestengd frå idretten i åtte år.
Medaljar og plasseringar i internasjonale meisterskap
Fazekas har ein personleg rekord i diskoskasting på 71,70 meter.
Adresse Tel Aviv
Adresse Tel Aviv var eit TV-program på NRK1. I programmet vart alle bidraga som deltok i Eurovision Song Contest 2019 presenterte. Kvart bidrag vart bedømt og gjeve poeng av eit panel av kjendisar og eit panel av Eurovision-fans. Poenga som kvar person kunne gje til eit bidrag, var i ekte Eurovision-stil; 1-8, 10 og 12 poeng. Programleiaren for Adresse Tel Aviv var Marte Stokstad. Ingeborg Heldal, Per Sundnes, Ulrikke Brandstorp sat i kjendispanelet. Morten Hegseth sat i kjendispanelet i dei to fyrste episodene, medan Stian «Staysman» Thorbjørnsen sat i kjendispanelet i dei to siste episodane. Amalie Olsen, Anders Martinius Tangen, Ingvild Husby og Steinar Mogen sat i folkejuryen.
Tamta og songen «Replay», det kypriotiske bidraget, vann Adresse Tel Aviv etter å ha fått 92 poeng. Italia og Aserbajdsjan kom på høvesvis andre- og tredjeplass.
Episode 1
1 Det norske bidraget vart ikkje bedømt med poeng, sidan man ikkje kan røyste på sitt eige land i Eurovision Song Contest.
Episode 2
2 Juryane kunne i utgangspunktet gje poeng frå 1-8, 10 og 12 poeng, men programleiar Marte Stokstad gav løyve til at jurymedlemane kunne gje 0 poeng til det portugisiske bidraget.
Terracina
Terracina er ein hamneby i den italienske provinsen Latina i Lazio-regionen. Byen, som ligg ved Tyrrenhavet, 101 km søraust for Roma, har 45 000 ibuarar og dekker eit areal på 137 km².
Eliminasjonsprosess
Ein eliminasjonsprosess er ein metode for å identifisere ei eining av interesse blant fleire andre ved å utelukke alle dei andre einingane.
Aberdour
Aberdour  er ein landsby i regionen Fife i Skottland. Han har kring 1500 innbyggjarar og ligg ved Firth of Forth, omkring 28 km vest for Edinburgh.
Terracina
Byen er ein populær feriestad, fyrst og fremst for italienarar. Terracina er kjend for Jupiter Anxur-tempelet på toppen av 227 meter høge Monte Sant'Angelo. Tempelet vart bygt frå det fjerde hundreåret f.Kr., men dei fleste ruinane stammar frå hundreåret før Kristi fødsel.
Aberdour
Landsbyen har gode badehøve, ruinane av eit slott og ei gammal kyrkje med normanniske arbeid.
Eliminasjonsprosess
Metode
Eliminasjonsprosessen er iterativ. Ein ser gjennom svara, identifiserer «upassande» svar, eliminerer desse og startar om att, heilt til ein ikkje kan eliminere fleire svar. Denne iterasjonen virkar best når det finst ein logisk struktur mellom svara — altså at når ein fjernar éitt svar så kan ein følgeleg fjerne fleire andre. Ein står att med dei svara som ikkje kan eliminerast ved å eliminere dei andre svara, og testar desse — dei andre vert eliminerte som ein logisk konsekvens. Dette er prinsippet i optimerte datasøk, der inndata vert sortert, som til dømes ved binærsøk.
Aberdour
Omkring 5 km sørvest for Aberdour står Donibristle House, setet for jarlen av Moray. Huset er særleg kjent for at ein av jarlane vart myrda der 7. februar 1592.
Eliminasjonsprosess
Bruksmåte
Her er to spørsmål av liknande sort, for å demonstrere korleis taktikken kan brukast. I den fyrste vil eliminasjonen finne fram til svaret nesten beinveges — viss ein veit korleis ein skal gå fram; i den andre er det ingen rundvegar — ein må prøve alle svara.
Aberdour
Øya Inchholm inngår i soknet Aberdour.
Newari
Newari, newar eller nepalbhasha er eit sinotibetansk språk som blir tala av rundt 825 000 menneske frå Nepal (2001), der det er offisielt språk. Det blir også tala i den indiske delstaten Sikkim, der det også har offisiell status. Landnamnet «Nepal» kjem frå dette språket, som er forskjellig frå nepali.
Eliminasjonsprosess
Bruksmåte
På kven av dei følgjande kan ein dela talet 2135 på: 2, 3, 4, 15 eller 7? Sidan (sjå delingsregel for ei oppfrisking) 2135 ikkje kan delast på 2, så kan det heller ikkje delast på 4; sidan 2 + 1 + 3 + 5 = 11 og ikkje kan delast på 3, så kan det heller ikkje delast på 15. Då står ein att med 7, og 305 x 7 vert 2135.
Merk at viss ein hadde hatt eit nummer som var deleleg på 2, men ikkje på 4 eller 7, så ville testinga av 2 ha gjeve svaret med det same. Det er alltid verdt å teste dei tala som ved utelukking eliminerer andre moglegheitar, for så lenge det berre er éitt svar, så treng ein ikkje å teste desse i det heile; i kraft så innlemmar ein all den informasjonen som finst mellom svara og minskar dimed mengda av reknestykket.
Newari
Newari blir tala i Katmandudalen og i dei fleste større busetnader i Nepal. Det er morsmål til rundt 5 % av nepalarar, og er knytt til folkegruppa newarar.
Eliminasjonsprosess
Bruksmåte
På kven av dei følgjande er talet over deleleg: 2, 3, 7, 11 eller 13? Alle desse er primtal; å eliminere éitt av tala gjev ingen informasjon om dei andre. Ein må teste kvar av dei for å kome fram til svaret.
Newari
Språket høyrer til den himalayiske greina av sinotibetanske språk, men har også blitt mykje påverka av indoariske språk. Det er det einaste tibetoburmanske språket som blir skrive med devanagariskrift.
Eliminasjonsprosess
I medisin
Eliminasjonsprosessar kan brukast for å kome fram til ein eksklusjonsdiagnose.
Newari
Historie
Dei eldste nedskrivne newariorda er namn i sanskritinnskrifter frå Licchavidynastiet. Elles er den eldste kjende newariteksten eit skjøte frå 1207. Det eldste manuskripter er ei omsetjing av Hitopadesha frå 1360.
Eliminasjonsprosess
I medisin
Det er òg ein underliggande metode når ein skal utføre ein differensialdiagnose.
Newari
Historie
Newari var språket til Malladynastiet, som herska over Nepal frå 1100-talet til 1768, då Katmandu blei hærteken av Prithvi Narayan Shah. Språket fekk ein renessanse i 1950-åra, men er ikkje blitt likestilt med nepali.
Litteratur
Klassisk newari er sterkt påverka av sanskrit, medan litteraturen i nyare tid har hatt hindi og nepalilitteratur som førebilete. Eldre newari-dramatikk byggjer på sanskrit- og maithili-dramaet. Ei rekkje tidlege tekstar var omsetjingar av buddhistisk litteratur frå sanskrit.
Av viktige moderne forfattar kan nemnast diktaren Chittadhar Hridaya (1906–1982), som sat fem år i fengsel for å ha gjeve ut dikt på newari, og prosaforfattaren Tirtharaj Tuladhar.
Utstillingsdokke
Ei utstillingsdokke eller mannekeng er ein modell av eit menneske, som regel i naturleg storleik, som blir brukt til å visa fram korleis klede, hårstilar, parykkar og tilbehøyr tek seg ut når ein har dei på. Dokkene blir ofte brukte i utstillingsvindauge og butikkar for å visa fram klede og anna utstyr som er til sals, men kan også brukast til å visa klede og utstyr i samanheng, til dømes på museum.
Skildring
Utstillingsdokker kan lagast som vaksne menn og kvinner eller som barn. Dei har rette menneskeproporsjonar, men treng ikkje ha detaljerte trekk, ettersom hovudoppgåva deira er å visa fram korleis klede sit. Nokre av dei kan mangla ansiktstrekk eller til og med hovud. Utstillingsdokker finst som heile menneskefigurar eller som delar av menneske, som torsoar, hovud eller enkeltarmar og -føter.
Ofte har dokkene delar og lemmer som kan takast frå kvarandre. Desse kan brukast til å posera dei på ulike måtar, i nokre høve til å få fram ei utsegn eller forteljing. I moteverda tyder til dømes nakne utstillingsdokker på storsal.
Zharnel Hughes
Zharnel Hughes er ein britisk friidrettsutøvar frå øy-territoriet Anguilla i Karibia. Han vann gullmedaljen på 100 meter ved EM i friidrett 2018, fire år seinare tok han EM-gull på 200 meter. Hughes sine personlege rekordar er på høvesvis 9,91 sekund på 100 m og 20,02 på den doble distansen.
Utstillingsdokke
Historie
Utstillingsdokker er utvikla frå skreddarbyster og små påkledde modellar brukte av skreddarar og motehus frå 1400-talet av. Namnet «mannekeng» stammar frå mellomnederlandsk mannekijn eller mannaken, som tyder 'liten mann', og er forvanska gjennom fransk. Seinare er «mannekeng» blitt eit vanleg uttrykk om ein levande person som viser fram klede.
Frå midten av 1700-talet tok ein i bruk korgfletta modellar i naturleg storleik som utstillingsdokker. Frå 1835 laga ein modellar av ståltråd, og frå midten av 1800-talet laga ein meir livaktige dokker av pappmasjé i Paris. For å få dei endå meir naturtru laga ein voksdokker, og frå 1920-åra blanda ein inn gips for å gjera dei meir haldbare. I dag er dokkene hovudsakleg laga av hardplast eller glasfiber.
Cunningham Peak
Cunningham Peak er eit hovudsakleg isdekt fjell, 2170 moh, øvst ved Gowanbreen langs Founders Escarpment i Heritage Range. Det vart kartlagd av US Geological Survey frå landmålingar og frå flyfoto tekne i U.S. Navy, 1961–66, og vart namngjeven av Advisory Committee on Antarctic Names etter John B. Cunningham som var ansvarleg for skipsdepoet og vaskeriet ved McMurdo-basen i løpet i U.S. Navy Operasjon Deep Freeze 1966.
You You You
«You You You» er ein song av Alvin Stardust frå 1974, skriven og produsert av Peter Shelley. Songen låg ti veker inne på UK Singles Chart, og nådde sjetteplassen på lista i 1974. Singelen kom ut på Magnet Records, med songen «Come On!» på B-sida, som var skriven av Alvin Stardust og produsert av Peter Shelley.
Västerhejde
Västerhejde er ein svensk tettstad i Gotlands kommun i Gotlands län på Gotland. I 2005 hadde tettstaden 302 innbyggjarar.
Blankvers
Blankvers, frå engelsk blank, 'tomt', det vil seia urima, er eit femfota, jambisk versemål utan rim eller strofedeling. Det er særleg vanleg i verk frå den elisabethanske perioden med diktarar som William Shakespeare og Christopher Marlowe.
Blankvers blei kanskje introdusert av den italienske renessansedramatikaren Trissino, men har ein særeigen posisjon i engelsk poesi. Det kan koma av at den naturlege rytmen i det engelske språket ligg svært nær jambiske vers, og særleg på Shakespeare si stilling som poet og dramatikar. Faktisk blir assosiert blankvers så tett knytt med den elisabethanske perioden at ein seier at engelske skodespelarar kan «snakka elisabethansk».
Det fyrste kjente forsøket på blankvers på engelsk var ved Henry Howard, jarl av Surrey, i tolkinga hans av Æneiden av Vergil rundt år 1554. Han var kanskje inspirert av den latinske originalen sidan klassisk latinsk poesi, akkurat som gresk poesi, ikkje brukte rim, men kan òg ha vore inspirert av italienske versi sciolti som heller ikkje brukte rim.
Christopher Marlowe var den fyrste engelske forfattaren som til fulle utnytta potensialet til blankverset, og dessutan etablerte det som den dominerande forma i engelsk drama i perioden under Elisabeth I og Jakob I. Den viktigaste nyvinninga med engelske blankvers blei gjort av William Shakespeare, som skreiv dei fleste av skodespela sine i utrytmisk femfota jambe, og John Milton som skreiv verket sitt Det tapte paradis (1667) i blankvers.
Etter Milton (faktisk på slutten av livet hans) gjekk blankvers av moten, og i eitt og eit halvt hundreår var dei best likte versemåla til engelskmennene to rima verselinjer – kuplettar (engelsk couplets). Under romantikken revitaliserte engelske diktarar som William Wordsworth, Percy Bysshe Shelley, og John Keats blankvers som kunstart.
Kort tid etter blei Alfred, Lord Tennyson spesielt glad i blankvers og brukte forma i det lange narrative (forteljande) diktet sitt Prinsessen (1847) og i det kanskje mest berømte diktet sitt Ulysses (skrive i 1833, men først gjeve ut i 1842). Dei amerikanske diktarane Hart Crane og Wallace Stevens er kjende for å nytta blankvers i utvida komposisjonar i ei tid der mange andre poetar vende seg mot frie vers.
Døme på blankvers
Det tidlegaste blankverset bestod av slutt-stopp og regulære linjer; Gorboduc (1561), den første kjente tragedien på blankvers, illustrerer kor monotone slike vers kan vera. Marlowe var den første til å utforska dei vidare ekspressive moglegheitene:
Shakespeare utvikla eigenskapen til blankverset til også å innehalda brå, abrupt og irregulær tale, og eit av dei tidlegaste døma er
Ruth Grung
Ruth Mari Grung er ein norsk politikar (Ap) som er stortingsrepresentant for Hordaland i 2013-2017.
Grung fungerte som Bergens byråd for barnehage, idrett og skule frå 1. september 2002 til 30. juni 2003, medan byråd Anne-Gine Hestetun hadde omsorgspermisjon. Ho var medlem av Bergen bystyre frå 2003 til 2011. Grung var ordførarkandidat for Arbeidarpartiet i Bergen ved kommunevalet i 2007. Ho var kommunalråd og leiar for bystyrets komité for miljø og byutvikling 2007-2011. Ho er også styreleiar for Stiftelsen Kulturhuset Verftet USF.
Ved fylkestingsvalet i 2011 var ho Arbeidarpartiets fylkesordførarkandidat i Hordaland. Ho var medlem av fylkestingets fylkesutval og Arbeiderpartiets gruppeleiar fram til ho ble innvald på Stortinget. Grung har tidlegare vore leiar av Arbeidarpartiet i Bergen.
Balmullo
Balmullo  er ein landsby i regionen Fife i Skottland. Han har kring 1000 innbyggjarar.
Han ligg i området East Neuk, på nordsida av Firth of Forth, like ved Guardbridge og flybasen RAF Leuchars.
I 2002 vart staden internasjonalt kjent då det visstnok vart observert ein svart panter i nærleiken.
The King of the Gospel Singers
The King of the Gospel Singers er det sjette studioalbumet frå Little Richard, utanom samlealbum. Det er eit gospelalbum med innspelingar han gjorde for Mercury Records, og vert generelt rekna som ei betre innspeling enn dei to førre gospelalbuma hans for Goldner.
Fílippi
Fílippi (gresk Φίλιπποι) er ein landsby og ein tidlegare kommune i periferieininga Kavála i periferien Aust-Makedonía og Thráki i Hellas. Fílippi inngår frå 2011 som ei kommunaleining i kommunen Kavála.